Efterretninger fra Adresse-Contoiret i Bergen, 1793-05-18
Placat. Da det i langsommelig Tid, ja næsten daglig maa fornemmes, hvorledes en utilladelig Uorden og Sammenløb, Skrig om Omløben paa Gaderne og alle offentlige Pladse, begaaes af Ungdommen og Børn her i Byen, der gar vedvarer til langt ud paa Aftningerne, ligesom at saavel offentlige Politie-Forretninger, som de Vedkommende til Høitideligheder ved Bryllupper, Barseler og Begravelser indbudne bliver uleiliget og hindret, a endog at Børn fra de offentlige Skoler, naar de hengaaer til og fra Skolerne, med fører en Skrigen og andre Usømmeligheder; Saa foraarsager dette, at det tilforn offentlig bekiendtgjorte Kongelige Rescript af 5te Julii 1775 herved i al sin Strænghed, til Efterretning og Efterlevelse, bliver igientaget, saaledes, at alle Forældre, Huusbonder og andre, under hvis Opsigt Børn og Drenge ere, advares, at tilholde samme og paasee, at de ikke anretter nogen uanstændig Allarm eller Uorden paa Gaderne; Hvilket Barn eller Dreng, som herimod handler, straffes, de mindre med Riis og de større med at sættes paa Vand og Brød i 24 Timer; og, dersom Forældre eller andre lade deres Børn og Drenge udgaae og omløbe paa Gaderne om Aftenen, efter Klokken 9 om Sommeren og efter 7 om Vinteren, og samme der anrette nogen Uorden og Ustyr, da skal deslige Forældre eller andre Vedkommende bøde, den første Gang 1 Rdlr., anden Gang 2, og tredie Gang 3 Rdlr., hvilke Bøder ved Udpantning inddrives; men, i Mangel af at kunde udrede Bøderne, skal de straffes med Fængsel paa Vand og Brød, første Gang tre Dage, anden Gang fire Dage, og tredie Gang otte Dage. Jeg paatvivler saaledes ikke, at den meere ophøiede Deel af Byens Jndvaanere selv vil søge at forekomme, det deres Børn ikke blandt den ringere Hob tager Deel udi slige Usømmeligheder, hvorved de skulle isættes disse Uleiligheder og Straffer, da Politiets Betientere fra Dato haver nøie at undersøge, og, i Forbryde ses Tilfælde, uden Undtagelse, efter Omstændighederne, at anholde og mig tilmelde, hvad som maatte passere, mod alle til Orden og Roligheds Nydelse udøvede Forseelser. Brandt, Politiemester. Lidet har disse paa Kongelige Befalinger, grundede Advarseler nyttet, men meget meere af Ungdommen udfundet nye og fleere end her i denne Placat benævnte Tilfælde, saaledes for Exempel: at opkaste Duer til Afvendelse fra deres rette Eier, sammenrottet sig paa Gaderne, hvor de ikke har været at formaae enten til Rolighed eller fravige visse af Jndvaanernes Huuse, ja gar tilde ud paa Aftningerne banket paa Folkes Vinduer, raabt efter dem paa Gaden, skrevet Navne paa Porterne m.v. For disse, med hvad videre udtænkte Forseelser, der kunde biedrage til at forstyrre den almindelige Rolighed, igientages for Alle og Enhver foranmeldte Kongelige Rescript med dette yderligere Tillæg, at jeg agter herefter at indrykke de Børns og Drenges Navne offentlig i Aviserne, som ved Politiekammeret bliver dømt for saadanne Forseelser, og hvoraf, foruden andre herom tilendebragte Sager, for nærværende Tid vercerer en, hvor ikke mindre end 18 Drenge ere deeltagne. Thi formodes, at Haandverkmestere, Huus bonder og Forældre, der haver Ungdom under deres Opsigt, raader Bod paa at forekomme alle de Uleiligheder, som saavel deres Medborgere i Almindelighed, som de selv i Særdeleshed herved, i Forbrydelses Tilfælde, vil komme til at lide. Bergens Politiekammer den 15de Maj. Brandt.